# Jimena Gómez

Jimena Gómez (Granollers, 2003), més coneguda com a Jim, és una cantant catalana, destacada com la guanyadora de la segona temporada del programa de TV3 Eufòria.

## Trajectòria

Des de ben jove ha estat adepta de la música. Ha somniat sempre de poder-s'hi dedicar. Paral·lelament, és monitora de lleure. El seu gènere musical predilecte és el rock, però també balla swing i toca el piano i la guitarra. Pren com a referents els grups Queen, Guns N' Roses i AC/DC. Aquest darrer és el seu preferit.
Va estudiar el batxillerat artístic a l'Institut Celestí Bellera entre el 2019 i el 2021. A banda, va ser alumna del combo Mr. Againsts Beat de l'Escola Municipal de Música de les Franqueses.
El 2020, mentre estava vinculada al projecte Etcètera, va participar en la primera edició del concurs de Cardedeu TV Objectiu Paki. Així doncs, el setembre del 2022, junt amb els seus excompanys Joan Liaño, Ares Elías i Ona Casacuberta, va participar en el concert d'inauguració del Gra Jove a la seva ciutat. Va descriure el pas pel programa com «una experiència inoblidable».
El 2023, va ser seleccionada per a la segona temporada del concurs musical de TV3 Eufòria. Al càsting final, va cantar «It's a Long Way to the Top (If You Wanna Rock 'n' Roll)» d'AC/DC. En paraules seves, hi va entrar «per donar canya», malgrat que també vol «sorprendre i assolir situacions complicades». En la primera gala d'Eufòria, havien de ser eliminats quatre participants, però finalment en van ser tres i ella va ser salvada per haver rebut el 16 % dels vots del públic. En la segona, va reeixir amb «Soc la d'ahir» de Samantha, va passar sense complicacions a la següent. Així doncs, les dues actuacions següents de Gómez van ser determinades com les favorites de la nit pel jurat, tot i que solament de manera definitiva en el tercer programa.

## Discografia
### Senzills

* «T'estimo igual» (2023) (amb Lildami)
* «Vine» (2024)
* «Dimonis» (2024)

## Referències

* ↑ Palés, Alejandra. «Gir de guió i emocions a flor de pell a la final d''Eufòria'». Ara, 10-06-2023. [Consulta: 10 juny 2023].
* 1 2 «Tret de sortida musical al Gra Jove». La Cultura No Val Res, 2022. [Consulta: 16 abril 2023].
* 1 2 3 Partida, Laia. «'Eufòria' arrenca amb segona edició el 10 de març». Los 40, 06-03-2023. [Consulta: 16 abril 2023].
* 1 2 «Jimena Sánchez representarà a Granollers com a concursant d'Eufòria de TV3». PuntVallès, 24-02-2023. [Consulta: 16 abril 2023].
* ↑ «Totes les novetats de la cinquena gala de ‘Eufòria’, de TV3: el públic tindrà un paper més rellevant». VilaWeb, 14-04-2023. [Consulta: 16 abril 2023].
* 1 2 «Els 16 concursants de la nova temporada d''Eufòria'». Enderrock, 08-03-2023. [Consulta: 16 abril 2023].
* ↑ «Des de la finestra». Fotografia en curs. A Bao A Qu, 2020. [Consulta: 16 abril 2023].
* ↑ «Granollers torna a tenir representant a 'Eufòria'». somGranollers, 24-02-2023. [Consulta: 16 abril 2023].
* ↑ Delclós, Tomàs. «L’eufòrica persistència de RTV de Cardedeu». El País, 03-03-2023. Arxivat de l'original el 6 març 2023.
* ↑ «Joan Liaño torna als orígens» (PDF). somlesFranqueses, 365, 15-09-2022, pàg. 28 [Consulta: 16 abril 2023].
* ↑ «1a Edició Operació Paki». Ràdio Televisió Cardedeu. Arxivat de l'original el 24 maig 2022. [Consulta: 16 abril 2023].
* ↑ Montagut, Irene. «La Jim, de Granollers, una de les nou primeres concursants de la segona edició d'«Eufòria»». NacióDigital, 24-02-2023. [Consulta: 16 abril 2023].
* ↑ Polo, Ferran. «Jim, de Granollers, continua a ‘Eufòria’ de TV3 en el darrer sospir». El 9 Nou, 12-03-2023. [Consulta: 16 abril 2023].
* ↑ «Jim torna a captivar en la segona gala d'«Eufòria»». NacióDigital, 20-03-2023. [Consulta: 16 abril 2023].
* ↑ Bardají, Clara. «Duel de favorites a ‘Eufòria’ de TV3». El Món, 01-04-2023. [Consulta: 16 abril 2023].